En 44-årig mand fra Hjørring er blevet anholdt og sigtet for samlet 42 tilfælde af indbrud i sommerhuse i lokalområdet. Det oplyser vicepolitikommissær ved Nordjyllands Politi, Peter Skovbak Pedersen, til TV2/Nord. Antallet kan stige til 65, men de sidste sager er endnu ikke afgjort. Den 44-årige har selv været med politiet rundt og udpege de sommerhuse, som han har begået indbrud i. Men det er kun de 42 steder, der har været anmeldt indbrud, og derfor blev manden ikke sigtet for alle 65 omtalte indbrud. Indbruddene har fundet sted i sommerhuse i Tversted og Aalbæk i løbet af de sidste to måneder. Ifølge Peter Skovbak Pedersen har udbyttet fra de mange indbrud være ganske begrænset. Politiet har for noget tid siden fundet frem til, at manden stod bag en række af de 64 indbrud. Siden da har manden været eftersøgt. Mandag dukkede manden selv om ved Nordjyllands Politi, hvor han erkendte de 64 forhold. Manden blev tirsdag fremstillet i grundlovsforhør. Her forklarede han, at de mange sommerhusindbrud skyldtes, at han på et tidligere tidspunkt har fået tvangsfjernet sin søn, og derefter gik han helt ned med flaget. Han forklarede, at han flyttede fra sin daværende bopæl, hvorfra han kun medbragte sit tøj og ikke andet. Derefter har han været nød til at bryde ind i forskellige sommerhuse for at stjæle mad og kontanter. Ved grundlovsforhøret blev manden varetægtsfængslet i fire uger, da han i retten forklarede, at han ikke havde noget sted at rejse hen, hvis han blev løsladt, og at han derfor igen ville være nød til at bryde ind i sommerhuse for at finde mad.

Referat:
Manden bag utallige sommerhus indbrud er anholdt. Han er sigtet for 42 indbrud. Opdateret 12.35